CELEX: 32021D0506(01)
Language: sl
Date: 2020-12-09 00:00:00
Title: Sklep št. H11 z dne 9. decembra 2020 o odložitvi rokov iz členov 67 in 70 Uredbe (ES) št. 987/2009 ter iz Sklepa št. S9 zaradi pandemije COVID-19 (Besedilo velja za EGP in za sporazum ES/Švica) 2021/C 170/04

6.5.2021   
            
            
               SL
            
            
               Uradni list Evropske unije
            
            
               C 170/4
            
         
      SKLEPšt. H11
      
      z dne 9. decembra 2020
      o odložitvi rokov iz členov 67 in 70 Uredbe (ES) št. 987/2009 ter iz Sklepa št. S9 zaradi pandemije COVID-19
      (Besedilo velja za EGP in za sporazum ES/Švica)
      (2021/C 170/04)
      UPRAVNA KOMISIJA ZA KOORDINACIJO SISTEMOV SOCIALNE VARNOSTI JE –
      ob upoštevanju člena 72(a) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1), v skladu s katerim je Upravna komisija pristojna za obravnavo vseh vprašanj v zvezi z uporabo ali razlago, ki izhajajo iz določb Uredbe (ES) št. 883/2004 in Uredbe (ES) št. 987/2009 Evropskega parlamenta in Sveta (2),
      ob upoštevanju člena 35 in člena 65(8) Uredbe (ES) št. 883/2004 ter členov 67 in 70 Uredbe (ES) št. 987/2009,
      ob upoštevanju sodne prakse Sodišča, v skladu s katero se je mogoče sklicevati na višjo silo, če se neskladnost z zakonskimi obveznostmi lahko pripiše okoliščinam, na katere se ne da vplivati ter so bile neobičajne in nepredvidljive ter posledicam katerih se kljub veliki skrbnosti ni bilo mogoče izogniti (glej sodbo Sodišča z dne 13. julija 1995, C-391/93, Perrotta, EU:C:1995:240),
      ob upoštevanju naslednjega:
      
                  (1)
               
               
                  Kriza zaradi izbruha COVID-19 je države članice prizadela na edinstven način. Kriza močno ovira običajne delovne postopke v ustreznih institucijah v državah članicah in ustvarja izredne razmere, v katerih ni mogoče normalno izvajati postopkov povračila.
               
            
                  (2)
               
               
                  Pri uporabi pravil o povračilu iz členov 67 in 70 Uredbe (ES) št. 987/2009 je treba upoštevati edinstvenost položaja.
               
            
                  (3)
               
               
                  Glede na to, da so bile države članice in njihove pristojne institucije doslej zaradi izbruha COVID-19 različno prizadete, nadaljnji razvoj izbruha pa še ni predvidljiv, bo treba razmere stalno spremljati. Po potrebi bi bilo treba ta sklep ustrezno spremeniti, med državami članicami pa se lahko sklenejo dodatni sporazumi –
               
            sklenila:
      
                  1.
               
               
                  Vsi roki za predložitev in poravnavo terjatev iz členov 67 in 70 Uredbe (ES) št. 987/2009 ter Sklepa št. S9, ki se iztečejo od 1. februarja 2020 do vključno 30. junija 2021, se podaljšajo za šest mesecev.
               
            
                  2.
               
               
                  Ta sklep nadomesti Sklep št. H9 z dne 17. junija 2020 (3).
               
            
                  3.
               
               
                  Ta sklep se objavi v Uradnem listu Evropske unije. Uporablja se od 10. decembra 2020.
               
            
         
            
               Predsednica Upravne komisije
            
            Moira KETTNER
         
      
      
         (1)  UL L 166, 30.4.2004, str. 1.
      
         (2)  UL L 284, 30.10.2009, str. 1.
      
         (3)  UL C 259, 7.8.2020, str. 9.